Radio Basilisk
Radio Basilisk isch e brivate Radiosänder in dr Regioon Basel. Äigedümer vo dr Radio Basilisk Betriebs AG isch dr Matthias Hagemann.
Radio Basilisk isch e Formatradio und spiilt in erster Linie Hit. Im Joor 2005 häi jeede Daag öbbe 115'000 Lüt zuegloost (Radiocontrol).

Gschicht
Radio Basilisk het am 1. Novämber 1983 afo sände. Sini Gründer si die bäide Basler Radiopionier Hans-Ruedi Ledermann und Christian Heeb gsi. 
1997 häi d Basler Zitig und die Internationale Treuhand AG jeedi 20 Brozänt vom Akziekapital vo Radio Basilisk kauft. Im April 2002 häi d Gründer Heeb und Ledermann die Akzie wider zruggkauft. 
Churz druf, am 31. Mai 2002, isch Radio Basilisk in Bsitz vo dr Zürcher Tamedia AG cho. Die het 100 Brozänt vom Akziekapital vo dr Radio Basilisk Betriebs AG und dr Vermarktigsorganisazioon, wo drzue ghöört, übernoo. 2007 het d Tamedia s Radio wägen em nöije Radio- und Färnseegsetz müesse verchaufe und zwar an dr Basler Aawalt Martin Wagner, wo vom Aafang vom Januar 2008 Äigedümer vom Sänder gsi isch. Im Joor 2010 het dr Wagner dr Sänder an dr Matthias Hagemann verchauft.

Empfang 
 Chrischona 107,6 MHz
 Liestal 102,3 MHz
 Sissach 106,9 MHz
 Grellingen 88,8 MHz
 Frick 93,2 MHz

Weblingg
Website Radio Basilisk

B
Basler Medie
Medie (Nordweschtschwiiz)
Medieunternähme (Schwiiz)
Undernääme z Basel